**A dolgozatok alapvető formai és tartalmi kritériumai**

**Hivatkozások**

Könyv:

Szerző: *Cím*. Kiadás helye, Kiadó, évszám.

Pl: John Doe: *The Citation.* Oxford, Oxford University Press, 2002. oldalszám, ha közvetlen hivatkozás

Tanulmánykötetben szereplő tanulmány:

Szerző: Tanulmány címe. In: Szerző vagy Szerkesztő szerk. vagy ed.: *Cím*. Kiadás helye, Kiadó, Évszám. Oldalszámok (ha idézet: az idézet az xxx oldalon)

Pl.: John Doe: The Citation. In: Jane Doe ed.: *On John Doe*. Oxford, Oxford University Press, 2002. 102-111. (az idézet a 104. oldalon található)

Folyóiratban szereplő tanulmány:

Szerző: Tanulmány címe. *Folyóirat címe*, Évfolyam (Év/szám) Oldalszámok

Pl.: John Doe: The Citation. *Poetics Today*, 22. (2002/2.) 23-32.

**Hivatkozási minták:**

Egyetlen szerző könyve:

Földényi F. László: *A medúza pillantása*. Budapest, Lánchíd, 1990.

Fordított könyv:

Marsilio Ficino: *A szerelemről*. Ford.: Imregh Mónika. Budapest, Arcticus, 2001.

Két szerző könyve:

Max Horkheimer - Theodor W. Adorno: *The Dialectics of Enlightenment*. Cambridge, Cambridge University Press, 1971.

Három vagy több szerző könyve:

Carl Gustav Jung, et. al: *Man and His Symbols*. Garden City, NY, Doubleday and Co., 1969.

Szerkesztett kötet:

Kovács Mónika (szerk.): *Holokauszt: történelem és emlékezet*. Budapest, Jaffa Kiadó, 2005.

Többkötetes kiadvány:

John Middleton Murry (ed.): *The Letters of Katherine Mansfield. Vols. I-II.* London, Constable, 1928.

Folyóiratcikk:

Rácz I. Péter: A történeti narratíva poétikai szerepe a mai magyar irodalomban. Márton László, Láng Zsolt, Háy János és Darvasi László regényei. *Prae*, 2000/1-2. 117-156.

Tanulmány vagy könyvfejezet szerkesztett kötetből:

K. Horváth Zsolt: Az ötök jele. Nyom, nyomozás és értelemképzés a microstoria látószögéből. In: Rákai Orsolya - Z. Varga Zoltán (szerk.): *A narratív identitás kérdései a társadalomtudományokban*. Budapest - Szeged, Osiris-Pompeji 2003. 173-208.

Tanulmány egyszerzős tanulmánykötetből:

Kelemen János: Kant és Herder történelemfilozófiai vitája. In: Uő: *Az ész képe és tette. A történeti megismerés idealista elméletei*. Budapest, Atlantisz Kiadó, 2000. 15-50.

Elektronikus anyagok (pl. online CD-ROM):

*The Dickens Web*. Developer: George P. Landow. Editors: Julie Launhardt and Paul D. Kahn. Environment: Intermedia 3.5. Providence, R.I.: Institute for research in Information and Scholarship, 1990.

Internetes források:

George P. Landow: Hypertextuális Derrida. <http://www.artpool.hu/hypermedia/index.html> (letöltés időpontja: 2008.08.28.)

**Mellékletek**

A mellékletek olyan számozott, címmel ellátott, és a tartalomjegyzékben is feltüntetett ábrák, táblázatok, dokumentumok stb., amelyek a dolgozat megértéséhez mindenképpen szükségesek, funkciójuk nem kérdőjelezhető meg..

A mellékletek (fotók, táblázatok, plakátok) esetében is kötelező megjelölni a forrást.

**Tartalmi elvárások**

A dolgozat a hallgató önálló munkáján alapul. Támaszkodik a témához kapcsolódó korábbi kutatásokra és eredményekre, de emellett saját eredményeket is tartalmaz. Szerzőjének világosan különbséget kell tennie a felhasznált szakirodalmi források eredményei és a saját eredményei között a szakirodalmi források pontos megjelölésével.

**A dolgozat felépítésére vonatkozó javaslatok**

A tartalomjegyzék és a bibliográfia a dolgozat szerves részét képezik.

Cím

A dolgozat címe utal a dolgozat központi témaköreire. Amennyiben szükséges, magyarázó alcím is adható.

Bevezető rész

A dolgozat bevezető része tartalmazza a témaválasztás indoklását, a vizsgálat tárgyát képező probléma felvetését.

A dolgozat központi témakörének kifejtése

A problémakörrel kapcsolatos szakirodalom feltérképezése, értékelése, a dolgozat megállapításainak kifejtése, és érvekkel való alátámasztása.

Összegzés

A dolgozat eredményeinek, következtetéseinek összefoglalása, esetleg a további vizsgálati irányok kijelölése.

**Stilisztikai, nyelvhelyesség, helyesírás**

A Helyesírási szabályzat 11. kiadása (Akadémiai Kiadó) a mérvadó. Helyesírási szempontból javítatlan szöveg érdemjegye automatikusan elégtelen.

**A dolgozat sikerét veszélyezteti, ha:**

- a dolgozat egyes főbb részei közötti összhang súlyosan sérül

- a dolgozat több mint 1 bekezdés (kb. 3-4 mondat) terjedelemben szó szerinti formában vagy azt megközelítő módon idegen műből építkezik az eredeti forrás megjelölése nélkül (A plágium más szerzők gondolatainak, fogalmainak, szavainak, mondatainak használata anélkül, hogy erre az írás készítője írásában utalna. Lehet és kell is mások gondolatait ismerni és felhasználni, de nem lehet őket sajátunkként feltüntetni.)

- a dolgozat alapvető tárgyi tévedések sorozatát tartalmazza

- a dolgozat terjedelme az elvárásoktól jelentősen eltér

- a dolgozatban a helyesírási, nyelvtani, stilisztikai hibák bántó mértékben fordulnak elő.